ફ્લોરિડાઃ અમેરિકન ટેનિસ સ્ટાર સેરેના વિલિયમ્સે પોતાની પુત્રીની પહેલી તસવીર સોશિયલ મીડિયામાં શેર કરતાં એક ઇમોશનલ મેસેજ લખ્યો છે. સેરેનાએ લખ્યું છેઃ મળો એલેક્સિસ ઓલિમ્પિયન ઓહાનિયન જુનિયરને…” આ તસવીરને ફક્ત ત્રણ કલાકમાં જ સાડા ચાર લાખ લાઇક્સ મળ્યા. સેરેનાએ પોતાની પુત્રીનું નામ પિતાના નામ પર જ રાખ્યું છે. સેરેનાના મંગેતરનું નામ એલેક્સિસ ઓહાનિયન છે અને તેની પુત્રીનું નામ એલેક્સિસ ઓલિમ્પિયા ઓહાનિયન રાખ્યું છે. ૩૫ વર્ષીય સેરેનાએ ગત ૧ સપ્ટેમ્બરે ફ્લોરિડામાં પુત્રીને જન્મ આપ્યો હતો. ૨૫ ગ્રાન્ડ સ્લેમ જીતનારી સેરેના ટેનિસના ઇતિહાસમાં પહેલાંથી જ પોતાનું નામ નોંધાવી ચૂકી છે, પરંતુ વર્ષ ૨૦૧૭ના જાન્યુઆરીમાં પ્રેગ્નન્ટ હોવા છતાં તેણે ઓસ્ટ્રેલિયન ઓપનમાં ભાગ લીધો હતો.